GALUTINIO VARTOTOJO LICENCIJOS SUTARTIS

DĖMESIO.  PRIEŠ DIEGDAMI LICENCIJUOTĄ PROGRAMINĘ ĮRANGĄ PERSKAITYKITE ŠĮ DOKUMENTĄ.

Tai yra licencijos sutartis tarp jūsų ir „Canon Inc.“, įsikūrusios adresu: 30-2 Shimomaruko 3-chome, Ohta-ku, Tokyo 146-8501, Japan („Canon“).  Šios Sutarties sąlygos taikomos programoms, su jomis susijusiems elektroniniams ar internetiniams naudojimo vadovams bei jų naujinimams, jei yra, (toliau kartu vadinama „Programine įranga“) ir (arba) tekstui, paveikslėliams, grafikos elementams ir kitiems skaitmeninio formato kūriniams bei jų naujinimams, jei yra, (toliau vadinama „Turinio duomenimis“), kurie pateikiami jums su šia Galutinio vartotojo licencijos sutartimi (toliau šiame dokumente Programinė įranga ir Turinio duomenys atskirai arba kartu vadinami „Licencijuota programine įranga“).

DIEGDAMI LICENCIJUOTĄ PROGRAMINĘ ĮRANGĄ JŪS SUTINKATE SU ŠIOS SUTARTIES SĄLYGOMIS.  JEI SU ŠIOS SUTARTIES SĄLYGOMIS NESUTINKATE, SKUBIAI UŽDARYKITE ĮDIEGTIES PROGRAMĄ.  LICENCIJUOTA PROGRAMINĖ ĮRANGA ĮDIEGTA NEBUS IR JŪS NETURĖSITE JOKIOS TEISĖS JĄ NAUDOTI.  Jūs sutinkate naudoti Licencijuotą programinę įrangą tik pagal toliau šiame dokumente nustatytas sąlygas.

1. Nuosavybė ir autoriaus teisė.  Visos teisės, nuosavybės teisės ir interesai į Licencijuotą programinę įrangą priklauso „Canon“ arba jos licencijos išdavėjams.  „Canon“ arba jos licencijos išdavėjai visam laikui išsaugo visas autorių teises ir kitas intelektinės nuosavybės teises į Licencijuotą programinę įrangą ir į visas vėliau padarytas bet kokios formos jos kopijas.  Išskyrus tuos atvejus, kurie aprašyti šiame dokumente, jokios licencijos ar teisės (išreikštos ar numanomos) į jokią intelektinę „Canon“ ir jos licencijos išdavėjų nuosavybę „Canon“ neperduoda ir nesuteikia.  Jūs negalite keisti, pašalinti ar panaikinti „Canon“ ir (arba) jos licencijos išdavėjų pranešimo dėl autorių teisių, esančio Licencijuotoje programinėje įrangoje, įskaitant visas jos kopijas.

2. Licencija.  Jūsų licencija naudoti Licencijuotą programinę įrangą yra neišimtinė ir neperduodama.

(1) Jums suteikiama teisė naudoti Programinę įrangą („naudoti“ reiškia saugoti, įkelti, įdiegti, vykdyti ar rodyti programinę įrangą) keliuose savo kompiuteriuose savo asmeniniais tikslais.  Šios Programinės įrangos negalima nuomoti, suteikti išperkamosios nuomos pagrindais, sublicencijuoti, skolinti, parduoti, perleisti ir perduoti.

(2) Jums suteikiama teisė kopijuoti, naudoti ir keisti Turinio duomenis („naudoti“ reiškia saugoti, įkelti, įdiegti, vykdyti ar rodyti Turinio duomenis) keliuose savo kompiuteriuose savo asmeniniais tikslais.  Turinio duomenų ir jų išvestinių produktų negalima nuomoti, suteikti išperkamosios nuomos pagrindais, sublicencijuoti, skolinti, parduoti, perleisti ar perduoti.  Be to, jums leidžiama išspausdinti Turinio duomenis ar jų išvestinius produktus (toliau vadinama „Spaudiniais“) ir naudoti, panaudoti, kopijuoti, laikyti nukopijuotus ir platinti savo ne komerciniais tikslais.  Negalima Spaudinių naudoti, panaudoti, kopijuoti, laikyti nukopijuotus ar platinti komerciniais tikslais.  „Canon“ neatsako už jūsų Turinio duomenų ir Spaudinių naudojimą, už bet kokias pretenzijas ar bylas, iškeltas jums dėl Turinio duomenų ir Spaudinių naudojimo, įskaitant visą atsakomybę ar išlaidas, susijusias su visomis pretenzijomis, nuostoliais, žala, bylomis, sprendimais, bylinėjimosi išlaidomis ir atlygiu advokatams.

(3) Galite pasidaryti atitinkamą Licencijuotos programinės įrangos atsarginių kopijų skaičių, atsižvelgdami į leistiną jų naudojimą, su sąlyga, kad tose kopijose išlaikote pranešimą apie „Canon“ autoriaus teisę, koks yra originalioje jums pateiktoje Licencijuotos programinės įrangos kopijoje.

(4) Išskyrus anksčiau šiame dokumente nurodytus atvejus, negalite nuomoti, suteikti išperkamosios nuomos pagrindais, sublicencijuoti, skolinti, parduoti, perleisti, perduoti, kopijuoti, atkurti, modifikuoti, sujungti, išversti, konvertuoti į kitą programavimo kalbą, atgaminti, išnagrinėjus jos sandarą, dekompiliuoti, keisti, išardyti ar kurti išvestinius produktus pagal visą Licencijuotą programinę įrangą ar jos dalį, negalite leisti to daryti ar naudoti Licencijuotą programinę įrangą jokiai kitai trečiajai šaliai, išskyrus aiškiai šioje Sutartyje nurodytus atvejus ir tiek, kiek aiškiai leidžia įstatymai.

3. Informacijos perdavimo patvirtinimas.
Jūs tiksliai žinote ir sutinkate, kad (i) kai kuri Programinė įranga gali perduoti visą arba dalį informacijos, pvz., jūsų naudojamo „Canon“ spausdinimo gaminio pavadinimą ir serijos numerį, Programinės įrangos tipą, kalbos parametrus, rašalo informaciją, spausdintuvo būseną, OS ir (arba) naršyklės regioną ir tipą (su sąlyga, kad perduodamoje informacijoje nebus jūsų asmeninės informacijos), siekiant jums suteikti kuo tikslesnės pagal jūsų aplinką informacijos ir duomenų, kai prisijungiate prie „Canon“ arba bet kurios kitos „Canon“ paskirtos trečiosios šalies serverių, arba siekiant informuoti jus apie Programinės įrangos naujinimus ar pateikti jums bet kokios kitos informacijos neinformuojant jūsų periodiškai; (ii) „Canon“ gali analizuoti ir naudoti tokią informaciją gaminių tobulinimo ir kokybės bei paslaugų gerinimo tikslais.

4. Eksportavimo apribojimai.  Jūs sutinkate neišsiųsti ir neišvežti Licencijuotos programinės įrangos iš šalies, kurioje ją įsigijote, be būtinų atitinkamų valdžios institucijų leidimų.  Sutinkate vykdyti visas visų susijusių šalių eksporto įstatymų ir JAV Eksporto administravimo reglamento (EAR) nuostatas ir laikytis jų apribojimų bei taisyklių ir neeksportuoti ar pereksportuoti, tiesiogiai ar netiesiogiai, Licencijuotos programinės įrangos pažeisdami šiuos įstatymus, apribojimus ir taisykles ar neturėdami visų reikiamų leidimų.

5. Nutraukimas.  Ši Sutartis galioja, kol diegiama Licencijuota programinė įranga.  Nustoja galioti ją nutraukus.  Galite nutraukti šią Sutartį sunaikindami Licencijuotą programinę įrangą, įskaitant visas jos kopijas.  Be to, šią Sutartį galima nutraukti pažeidus bet kurią jos nuostatą ar neįvykdžius kokios nors jos sąlygos.  Nutraukus Sutartį (nepaisant nutraukimo priežasties) turite nedelsdami sunaikinti visas Licencijuotos programinės įrangos kopijas, įskaitant bet kokią Licencijuotą programinę įrangą, laikomą bet kurio jums priklausančio, prižiūrimo ar valdomo kompiuterio standžiajame diske.  Be to, „Canon“ turi teisę pasinaudoti bet kuria sutartine ar įstatymine teise, galia ar būdu, kurį gali turėti.  Nepaisant šių nutraukimo sąlygų, 1, 3, 5–9 punktų nuostatos liks galioti.

6. Palaikymas ir naujinimas.  „Canon“, jos antrinės bendrovės ir filialai bei jų atitinkami platintojai ir perpardavėjai neprivalo teikti Licencijuotos programinės įrangos naudojimo priežiūros ar pagalbos paslaugų.  „Canon“, jos antrinės bendrovės ir filialai bei jų atitinkami platintojai ir perpardavėjai neįpareigoti teikti jokių Licencijuotos programinės įrangos naujinimų, pataisų ar su ja susijusios pagalbos, jei nėra aiškaus raštiško susitarimo tarp jūsų ir vienos iš anksčiau išvardytų įmonių.

7. RIBOTOJI GARANTIJA.  LICENCIJUOTA PROGRAMINĖ ĮRANGA YRA LICENCIJUOTA „TOKIA, KOKIA YRA“, NESUTEIKIANT JOKIŲ IŠREIKŠTŲ AR NUMANOMŲ GARANTIJŲ AR SĄLYGŲ, ĮSKAITANT, BET NEAPSIRIBOJANT, NUMANOMAS PERKAMUMO, KOKYBĖS IR (ARBA) TINKAMUMO TAM TIKRIEMS TIKSLAMS IR TEISIŲ, NUOSAVYBĖS TEISIŲ IR INTERESŲ, ĮSKAITANT VISĄ INTELEKTINĘ NUOSAVYBĘ, NEPAŽEIDŽIAMUMO GARANTIJAS.

VISA SU LICENCIJUOTOS PROGRAMINĖS ĮRANGOS KOKYBE IR NAŠUMU SUSIJUSI RIZIKA TENKA JUMS.  NUSTAČIUS, KAD LICENCIJUOTA PROGRAMINĖ ĮRANGA YRA SU DEFEKTAIS, JŪS (O NE „CANON“, JOS ANTRINĖS ĮMONĖS AR FILIALAI IR NE JŲ ATITINKAMI PLATINTOJAI AR PERPARDAVĖJAI) PRISIIMATE VISAS IŠLAIDAS, SUSIJUSIAS SU VISAIS BŪTINAIS TAISYMO AR KOREGAVIMO DARBAIS.

KAI KURIŲ ŠALIŲ AR TEISMŲ JURISDIKCIJOS DRAUDŽIA NEĮTRAUKTI NUMANOMŲ GARANTIJŲ AR SĄLYGŲ, TODĖL ANKSČIAU NURODYTAS NEĮTRAUKIMAS JUMS GALI BŪTI NETAIKOMAS.  ŠIA GARANTIJA JUMS SUTEIKIAMOS TAM TIKROS TEISĖS, TAČIAU JŪS GALITE TURĖTI IR KITŲ TEISIŲ, KURIOS ĮVAIRIOSE ŠALYSE AR JURISDIKCIJOSE SKIRIASI.

„CANON“ NEUŽTIKRINA, KAD LICENCIJUOTOS PROGRAMINĖS ĮRANGOS FUNKCIJOS ATITIKS JŪSŲ REIKALAVIMUS ARBA KAD JI VEIKS BE PERTRŪKIŲ AR BE KLAIDŲ.

Jei Licencijuota programinė įranga pateikiama laikmenoje, pvz., CD-ROM, „Canon“ suteikia garantiją, kad laikmena, kurioje yra Licencijuota programinė įranga, yra be medžiagų ir gamybos defektų, kai ji naudojama įprastai devyniasdešimt (90) dienų, skaičiuojant nuo įsigijimo datos, kurią galima patvirtinti įsigijimo kvitu arba kitomis „Canon“ priimtinomis priemonėmis.

KLIENTŲ TEISIŲ GYNIMO PRIEMONĖS.  „Canon“ ir jos licencijos išdavėjai prisiima visą atsakomybę ginti jūsų teises ir pakeisti laikmeną, neatitinkančią RIBOTOSIOS GARANTIJOS nuostatų ir grąžintą (pridedant įsigijimo kvito kopiją ar kitą „Canon“ priimtiną patvirtinimo priemonę) „Canon“ vietos pardavimo atstovui, veikiančiam toje šalyje, kurioje buvo įsigyta Licencijuota programinė įranga.  RIBOTOJI GARANTIJA netaikoma, jei laikmena pažeista nelaimingo atsitikimo metu, netinkamai naudojant Licencijuotą programinę įrangą ar ja piktnaudžiaujant.  Ribotąja garantija pasinaudoti gali tik pirminis Licencijuotos programinės įrangos vartotojas.

8. GARANTIJĄ NAIKINANTI SĄLYGA.  ANKSČIAU ŠIAME DOKUMENTE PATEIKTA RIBOTOJI GARANTIJA YRA VIENINTELĖ JUMS SUTEIKIAMA GARANTIJA, JI PAKEIČIA VISAS ĮSTATYMŲ, SVEIKOS NUOVOKOS, PREKYBOS TAISYKLIŲ, KOMERCINIŲ SANDORIŲ TVARKOS IR PAN.  NUMATYTAS GARANTIJAS, SĄLYGAS, PAREIŠKIMUS, PASIŽADĖJIMUS, TERMINUS IR ĮSIPAREIGOJIMUS.  VISUS JUOS VISIŠKAI PANAIKINA ĮSTATYMŲ NUMATYTU MASTU.

9. ATSITIKTINIŲ IR PRIEŽASTINIŲ NUOSTOLIŲ BEI ATSAKOMYBĖS APRIBOJIMŲ NEĮTRAUKIMAS.  JOKIAIS ATVEJAIS „CANON“ NEI JOS LICENCIJOS IŠDAVĖJAI NEATSAKO UŽ JOKIUS TIESIOGINIUS, NETIESIOGINIUS, PRIEŽASTINIUS, ATSITIKTINIUS, SPECIALIUOSIUS AR KITUS NUOSTOLIUS (ĮSKAITANT VISUS NUOSTOLIUS DĖL PELNO PRARADIMO, VEIKLOS SUTRIKDYMO AR VERSLO INFORMACIJOS PRARADIMO), NET JEI „CANON“ AR JOS LICENCIJOS IŠDAVĖJAS ŽINOJO APIE TOKIŲ NUOSTOLIŲ GALIMYBĘ.  VISA „CANON“ IR VISŲ JOS LICENCIJOS IŠDAVĖJŲ ATSAKOMYBĖ, SUSIJUSI SU ŠIA SUTARTIMI (DĖL KONTRAKTO, PAŽEIDIMŲ (ĮSKAITANT VISUS APLAIDUMO ATVEJUS) IR KITŲ SĄLYGŲ), NEGALI BŪTI DIDESNĖ NEI SUMA, KURIĄ FAKTIŠKAI SUMOKĖJOTE UŽ „CANON“ PRODUKTĄ, KURIAM SKIRTA LICENCIJUOTA PROGRAMINĖ ĮRANGA, ARBA PENKI JAV DOLERIAI (5,00 JAV USD) AR SUMOS EKVIVALENTAS ATITINKAMA VIETOS VALIUTA.

NIEKAS ŠIOJE SUTARTYJE NEGALI TURĖTI ĮTAKOS ĮSTATYMŲ NUSTATYTOMS KLIENTO TEISĖMS.

10. Bendroji informacija.  Ši Sutartis sudaro visą sutartį tarp jūsų ir „Canon“ dėl Licencijuotos programinės įrangos ir ji pakeičia visus ankstesnius žodinius ar rašytinius pranešimus, sutartis ar susitarimus dėl Licencijuotos programinės įrangos.  Nė viena šalis neturi jokių teisių gynimo priemonių dėl pateikto pareiškimo, kuriuo pasitikėta sudarant sutartį (nebent tas pareiškimas buvo apgaulingas), ir vienintelė teisių gynimo priemonė suteikiama nesilaikius susitarimo, kaip nurodyta šioje Sutartyje.

Jei bet kuriuo metu kompetentingas jurisdikcijos teismas nustato, kad kuri nors iš šios Sutarties šalių yra visiškai arba iš dalies nelegali, neturinti įstatyminės galios ar neginama teismine tvarka bet kokiu požiūriu atsižvelgiant į bet kurios jurisdikcijos įstatymus, šis faktas neturi jokios įtakos ir nesusilpnina jokių kitų šios Sutarties sąlygų teisėtumo, teisinių galių ar ginamumo pagal įstatymą.

„Canon“ bet kurios iš teisių, galių ar teisės gynimo priemonių pagal šią Sutartį nevykdymas arba vėlavimas vykdyti jokiais atvejais nereiškia tokių teisių, galių ar teisių gynimo priemonių atsisakymo.

Jokia šios Sutarties versija negalios, kol nebus pateikta raštu ir pasirašyta įgalioto „Canon“ atstovo.

Šios Sutarties nuostatos, kiek jos susijusios su „Canon“ antrinėmis įmonėmis ir (arba) filialais, turi būti tiesiogiai vykdomos tų įmonių ir (arba) filialų.

Pranešimas dėl JAV valdžios institucijų apribotų teisių
Visos Licencijuotos programinės įrangos, suteiktos JAV valdžios institucijoms pagal prašymus, pateiktus 1995 m. gruodžio 1 d. arba vėliau, naudojimui suteikiamos komercinės licencijos teisės ir taikomi šiame dokumente nurodyti apribojimai.  Visos Licencijuotos programinės įrangos, suteiktos JAV valdžios institucijoms pagal prašymus, pateiktus iki 1995 m. gruodžio 1 d., naudojimui suteikiamos RIBOTOSIOS TEISĖS, kaip nurodyta FAR 48 CFR 52.227-14 (JUNE 1987) arba DFAR 48 CFR 252.227-7013 (OCT 1988) straipsniuose, jei taikytina.
